פרשת השחיתות בטבע: תיקנס ב-75 מיליון שקל ולא תועמד לדין
לפי החקירה החברה העבירה כספים לעובדי ציבור ברוסיה ואוקראינה וביצעה "תשלומים לא נאותים" במקסיקו, וכך הרוויחה כ-220 מיליון דולר. בארה"ב נקנסה בחצי מיליארד דולר
חברת "טבע" חתמה אתמול (ראשון) מול פרקליטות המדינה על הסדר המותנה בתנאים להפסקת הליכים, על כך שתודה במעורבותה "בתשלומים מושחתים" לאנשי ציבור ברוסיה ואוקראינה, ותיקנס ב-75 מיליון שקלים. החברה לא תועמד לדין בנוסף לקנס.
לפי ממצאי החקירה שנערכה בארה"ב, עוד ביצעה החברה "תשלומים לא נאותים" במקסיקו וכך יצרה לעצמה רווח של כ-220 מיליון דולר. חלק מהתשלומים בוצעו על ידי חברות בנות זרות הנמצאות בבעלות מלאה של "טבע" והוצגו כהוצאות לגיטימיות. בשנת 2016 נקשרה החברה בהסדר מול רשויות אכיפת החוק בארה"ב, במסגרתו שילמה בגין מעשים אלה קנס והחזר הכנסות שהסתכמו ב-500 מיליון דולר.
חשבון פשוט: כמה דרי רחוב יש בישראל? תלוי את מי שואלים
"במסגרת ההסדר עם התביעה לקחה חברת טבע אחריות לחלקה בעבירות ונטלה על עצמה סנקציה כספית משמעותית נוספת לזו שהוטלה עליה בארה"ב, כביטוי מעשי לנטילת האחריות על המעשים", נמסר מהפרקליטות, "יש לזכור כי העונש המקסימלי שניתן היה להטיל על החברה גם אם הייתה מועמדת לדין ומורשעת, הוא עונש של קנס. ואכן, במסגרת ההסדר, החברה התחייבה לשלם סכום משמעותי מאד לקופת המדינה".
מחברת "טבע" נמסר כי "בעקבות החקירה בארה"ב, החברה יישמה תכנית ציות ואכיפה מעמיקה, יסודית ומקיפה בסטנדרטים גבוהים מאוד אשר נועדה להגן על החברה וחברות הבת שלה מפני הפרות עתידיות. יודגש כי כל העובדים אשר היו מעורבים ביודעין במעשה הפסול אינם עובדים עוד בחברה. החקירה וההסדר אינם בעקבות עובדות חדשות, הם מתייחסים לעובדות אשר נכללו בעקבות ההסדר אליו הגיעה החברה עם הרשויות בארצות הברית בעניין ה FCPA-בדצמבר 2016".
החברה תיקנס ב-75 מיליון דולר. קאר שולץ, מנכ"ל טבע (חדשות עשר)
בתוך כך, ועד העובדים באתר "אביק" של טבע בנתניה והנהלת החברה הגיעו להסכמות על מתווה סיום העסקה עובדים במקום.
לפי ההסכם, עובדי המחקר והפיתוח המועסקים ב"אביק" יוכלו לבקש לפרוש מ"טבע" – בכפוף לשיקול דעתה של החברה – ולזכות בתנאי פרישה מעל הקבוע בחוק.
חברת "דן" תקלוט 500 עובדים ממפוטרי "טבע" בנתניה |
הסכם ראשון בין "טבע" לעובדים: הפיטורים במפעל בי-ם יידחו |
המשבר בטבע: נחתם הסכם בין הצדדים; העובדים ישובו מחר לעבודה |